CELEX: 32021R2205
Language: fi
Date: 2021-12-13 00:00:00
Title: Komission täytäntöönpanoasetus (EU) 2021/2205, annettu 13 päivänä joulukuuta 2021, asetuksen (EY) N:o 847/2006 muuttamisesta tiettyjen Thaimaasta peräisin olevien kalavalmisteiden ja -säilykkeiden määrän osalta, jonka saa tuoda tariffikiintiössä 09.0706

14.12.2021   
               
               
                  FI
               
               
                  Euroopan unionin virallinen lehti
               
               
                  L 446/38
               
            
         KOMISSION TÄYTÄNTÖÖNPANOASETUS (EU) 2021/2205,
         annettu 13 päivänä joulukuuta 2021,
         asetuksen (EY) N:o 847/2006 muuttamisesta tiettyjen Thaimaasta peräisin olevien kalavalmisteiden ja -säilykkeiden määrän osalta, jonka saa tuoda tariffikiintiössä 09.0706
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisen, Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamista niiden Euroopan unioniin liittymisen myötä koskevan sopimuksen tekemisestä kirjeenvaihtona Euroopan yhteisön ja Thaimaan kuningaskunnan välillä 27 päivänä helmikuuta 2006 tehdyn neuvoston päätöksen 2006/324/EY (1) ja erityisesti sen 2 artiklan,
         sekä katsoo seuraavaa:
         
                     (1)
                  
                  
                     Komission asetuksessa (EY) N:o 847/2006 (2) säädetään tiettyjen kalavalmisteiden ja -säilykkeiden tuonnissa sovellettavien yhteisön tariffikiintiöiden hallinnoinnista. Kaikkiin EU:n luetteloon CLXXV sisältyviin tariffikiintiöihin liittyvien myönnytysten muuttamista Yhdistyneen kuningaskunnan Euroopan unionista eroamisen vuoksi koskevan Euroopan unionin ja Thaimaan kuningaskunnan välillä tullitariffeja ja kauppaa koskevan vuoden 1994 yleissopimuksen (GATT-sopimus) XXVIII artiklan nojalla tehdyssä sopimuksessa (3) määrätään Euroopan unionin tiettyjen tariffikiintiöiden määrästä, joka koskee Thaimaasta tuotavien tuotteiden määriä. Sopimus tuli voimaan 20 päivänä heinäkuuta 2021.
                  
               
                     (2)
                  
                  
                     Kyseisessä sopimuksessa tiettyjen kalavalmisteiden tai -säilykkeiden määrälle vahvistettu unionin tiettyjen tariffikiintiöiden määrä olisi otettava huomioon asetuksessa (EY) N:o 847/2006.
                  
               
                     (3)
                  
                  
                     Sen vuoksi asetusta (EU) N:o 847/2006 olisi muutettava.
                  
               
                     (4)
                  
                  
                     Koska sopimus on tarpeen panna täytäntöön viipymättä, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä. Koska tällä asetuksella käyttöön otetut muutokset koskevat tariffikiintiökautta, joka on meneillään asetuksen voimaantulopäivänä, on tarpeen vahvistaa kyseistä kautta koskevat siirtymäsäännökset.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Asetuksen (EY) N:o 847/2006 muuttaminen
            Muutetaan asetus (EY) N:o 847/2006 seuraavasti:
            
                        1)
                     
                     
                        Korvataan 1 artiklan 2 kohta seuraavasti:
                        
                           ”2.   Avataan 1 054 tonnin vuosittainen tulliton tariffikiintiö unioniin tuotaville kalavalmisteille ja -säilykkeille, jotka on valmistettu sardiinista, sardasta, Scomber scombrus- ja Scomber japonicus -lajin makrillista tai Orcynopsis unicolor -lajin kalasta (juovaton sarda) ja jotka kuuluvat CN-koodiin 1604 20 50 (paitsi kokonaiset tai paloitellut kalat).”
                        
                     
                  
                        2)
                     
                     
                        Korvataan 2 artiklan 2 kohta seuraavasti:
                        
                           ”2.   Edellä 1 artiklan 2 kohdassa tarkoitetusta 1 054 tonnin tariffikiintiöstä 423 tonnia osoitetaan järjestysnumeron 09.0706 mukaisesti Thaimaasta peräisin olevaan tuontiin ja jäljelle jäävä osa eli 631 tonnia osoitetaan järjestysnumeron 09.0707 mukaisesti kaikista maista, lukuun ottamatta Yhdistynyttä kuningaskuntaa peräisin olevaan tuontiin.”.
                        
                     
                  
         
            2 artikla
            Meneillään olevaa tariffikiintiökautta koskevat siirtymäsäännökset
            
               1.   Tämän asetuksen voimaantulopäivänä meneillään olevan tariffikiintiökauden jäljellä olevana aikana käytettävissä oleva määrä on tällä asetuksella muutetun kiintiömäärän ja ennen tämän asetuksen voimaantulopäivää jaetun kiintiömäärän välinen erotus.
            
            
               2.   Jos 13 päivänä joulukuuta 2021 sovellettava kiintiö oli käytetty loppuun tämän asetuksen voimaantulopäivänä, toimijoille jaetaan uusi käytettävissä oleva kiintiömäärä niiden vapaaseen liikkeeseen luovutusta koskevien tulli-ilmoitusten hyväksymispäivien aikajärjestyksessä. Toimijoille, jotka ovat tuoneet tavaroitaan meneillään olevan tariffikiintiökauden aikana mutta ennen tämän asetuksen voimaantuloa ilman tariffikiintiötä, palautetaan niiden pyynnöstä ja tariffikiintiön jäljellä olevan määrän rajoissa erotus jo maksettuun tulliin.
            
         
         
            3 artikla
            Voimaantulo
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä joulukuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 120, 5.5.2006, s. 17.
         
            (2)  Komission asetus (EY) N:o 847/2006, annettu 8 päivänä kesäkuuta 2006, tiettyjen kalavalmisteiden ja -säilykkeiden tuonnissa sovellettavien yhteisön tariffikiintiöiden avaamisesta ja hallinnoinnista (EUVL L 156, 9.6.2006, s. 8).
         
            (3)  EUVL L 274, 30.7.2021, s. 57.